Ka latin aye oyabo doggola, omyero wapeny me lok ki lunyodone. Man nyuto woro pi lawigi. (Car 6:20) Ka latin ojolowa i ot, omyero pe waye. Ka lunyodone gipeke gang, omyero wadwog lacen.
Ka latin-ni dong dit dit, ma gwok nyo tye ki mwaka 15 me o 19, pud pore piwa me penyo pi lunyodone. Ka pe gitye paco, waromo penye ka lunyodone giye ni en aye oyer gin akwanane. Ka giye, ci waromo miye gin akwana mo kun bene wanyutte jw.org.
Ka idok cen ka limo bulu mo ma onyuto miti, omyero wapeny me rwatte ki lunyodone. Man biminiwa kare me tito tyen lok mumiyo walimogi, kun wanywako tam me ryeko dok ma genne ma Baibul miyo bot jo me ot. (Jab 119:86, 138) Ka wanyuto woro pi lunyodo, man bimiyo caden mucwiny dok twero miniwa kare mukene me nywako kwena maber ki lupaco meno.